Publication: Magyar Közlöny
Issue: MK-2010-183 (Year: 2010, Number: 183)
Era: contemporary
Section: XXVI. törvény, valamint a földgázellátásról szóló 2008. évi XL. törvény módosításáról szóló 2010. CXXXIV. törvénnyel
Paragraph Index: 62

14. § A GET a következõ 141/A. § és 141/B. §-sal egészül ki: „141/A. § (1) A volt közüzemi nagykereskedõ, valamint az egyetemes szolgáltató jogosult a Mód. törvény hatálybalépését követõ harmadik napig a 133. § (1) bekezdésének a Mód. törvénnyel megállapított 3. pontja szerinti felhatalmazás alapján kiadott rendeletben foglalt áron és – a földgáztárolóból és importból származó mennyiség szerinti bontásban – meghatározott mennyiséggel az egyetemes szolgáltatási célra értékesítendõ földgázmennyiséget tartalmazó szerzõdését újratárgyalni, és ellátás típusú szerzõdésként módosítani, korábbi szerzõdés hiányában a 133. § (1) bekezdésének a Mód. törvénnyel megállapított 3. pontja szerinti miniszteri rendeletben kijelölt felek meghatározása mellett szerzõdést kötni. Ezen szerzõdések 2011. június 30-ig nem szüntethetõk meg. A módosítás ezen feltételekkel csak az egyetemes szolgáltatási céllal vásárolt földgázmennyiségre vonatkozhat. A szerzõdésmódosítás, illetve az új szerzõdés hatálybalépésének napja a Mód. törvény hatálybalépését követõ negyedik nap.

Source: https://magyarkozlony.hu/hivatalos-lapok/9be1415c8686247f23eb80712710d7f4d491a537/dokumentumok/9243d96b7dbae414777aaa06950b50f0129cd1c5/letoltes